CELEX: 22021D0498
Language: el
Date: 2018-10-26 00:00:00
Title: Απόφαση της Μεικτής Επιτροπής του ΕΟΧ αριθ. 215/2018 της 26ης Οκτωβρίου 2018 για την τροποποίηση του παραρτήματος X (Υπηρεσίες εν γένει) και του παραρτήματος XVIII (Υγεία και ασφάλεια κατά την εργασία, εργατικό δίκαιο και ίση μεταχείριση ανδρών και γυναικών) της συμφωνίας για τον ΕΟΧ [2021/498]

25.3.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 105/11
               
            
         ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ αριθ. 215/2018
         της 26ης Οκτωβρίου 2018
         για την τροποποίηση του παραρτήματος X (Υπηρεσίες εν γένει) και του παραρτήματος XVIII (Υγεία και ασφάλεια κατά την εργασία, εργατικό δίκαιο και ίση μεταχείριση ανδρών και γυναικών) της συμφωνίας για τον ΕΟΧ [2021/498]
         Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
         Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής η «συμφωνία για τον ΕΟΧ»), και ιδίως το άρθρο 98,
         Εκτιμώντας τα ακόλουθα:
         
                     (1)
                  
                  
                     Η οδηγία 2014/67/ΕΕ του Ευρωπαϊκού Κοινοβουλίου και του Συμβουλίου, της 15ης Μαΐου 2014, για την εφαρμογή της οδηγίας 96/71/ΕΚ σχετικά με την απόσπαση εργαζομένων στο πλαίσιο παροχής υπηρεσιών και την τροποποίηση του κανονισμού (ΕΕ) αριθ. 1024/2012 σχετικά με τη διοικητική συνεργασία μέσω του Συστήματος Πληροφόρησης για την εσωτερική αγορά («κανονισμός ΙΜΙ») (1) πρέπει να ενσωματωθεί στη συμφωνία για τον ΕΟΧ.
                  
               
                     (2)
                  
                  
                     Συνεπώς, τα παραρτήματα X και XVIII της συμφωνίας για τον ΕΟΧ θα πρέπει να τροποποιηθούν αναλόγως,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Στο σημείο 3 [κανονισμός (ΕΕ) αριθ. 1024/2012 του Ευρωπαϊκού Κοινοβουλίου και του Συμβουλίου] του παραρτήματος X της συμφωνίας για τον ΕΟΧ προστίθεται η ακόλουθη περίπτωση:
            
                        «—
                     
                     
                        
                           32014 L 0067: Οδηγία 2014/67/ΕΕ του Ευρωπαϊκού Κοινοβουλίου και του Συμβουλίου της 15ης Μαΐου 2014 (ΕΕ L 159 της 28.5.2014, σ. 11).»
                     
                  
         
            Άρθρο 2
            Μετά το σημείο 30α (απόφαση 2009/17/ΕΚ της Επιτροπής) του παραρτήματος XVIII της συμφωνίας για τον ΕΟΧ, παρεμβάλλεται το ακόλουθο σημείο:
            
                        «30β.
                     
                     
                        
                           32014 L 0067: Οδηγία 2014/67/ΕΕ του Ευρωπαϊκού Κοινοβουλίου και του Συμβουλίου, της 15ης Μαΐου 2014, για την εφαρμογή της οδηγίας 96/71/ΕΚ σχετικά με την απόσπαση εργαζομένων στο πλαίσιο παροχής υπηρεσιών και την τροποποίηση του κανονισμού (ΕΕ) αριθ. 1024/2012 σχετικά με τη διοικητική συνεργασία μέσω του Συστήματος Πληροφόρησης για την εσωτερική αγορά (“κανονισμός ΙΜΙ”) (ΕΕ L 159 της 28.5.2014, σ. 11).
                        Για τους σκοπούς της παρούσας συμφωνίας, οι διατάξεις της οδηγίας προσαρμόζονται ως εξής:
                        Στο άρθρο 4 παράγραφος 3 στοιχείο γ), όσον αφορά τα κράτη της ΕΖΕΣ, η φράση “σύμφωνα με τον κανονισμό (ΕΚ) αριθ. 593/2008 (Ρώμη Ι) και/ή τη σύμβαση της Ρώμης” δεν εφαρμόζεται.»
                     
                  
         
            Άρθρο 3
            Το κείμενο της οδηγίας 2014/67/ΕΕ στην ισλανδική και τη νορβηγική γλώσσα, το οποίο δημοσιεύεται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικό.
         
         
            Άρθρο 4
            Η παρούσα απόφαση αρχίζει να ισχύει στις 27 Οκτωβρίου 2018, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (*1).
         
         
            Άρθρο 5
            Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
         
         
            Βρυξέλλες, 26 Οκτωβρίου 2018.
            
               
                  Για τη Μεικτή Επιτροπή του ΕΟΧ
               
               
                  Η Πρόεδρος
               
               Oda Helen SLETNES
            
         
         
            (1)  ΕΕ L 159 της 28.5.2014, σ. 11.
         
            (*1)  Έχουν αναφερθεί συνταγματικές απαιτήσεις.
      
      
         
            Δήλωση των κρατών της ΕΖΕΣ
            στην απόφαση της Μεικτής Επιτροπής του ΕΟΧ αριθ. 215/2018 της 26ης Οκτωβρίου 2018 για την ενσωμάτωση της οδηγίας 2014/67/ΕΕ στη συμφωνία για τον ΕΟΧ [2021/…]
            Η οδηγία 2014/67/ΕΕ, της 15ης Μαΐου 2014, για την επιβολή της οδηγίας 96/71/ΕΚ σχετικά με την απόσπαση εργαζομένων στο πλαίσιο παροχής υπηρεσιών περιέχει διατάξεις σχετικά με τη διασυνοριακή επιβολή χρηματικών διοικητικών κυρώσεων και προστίμων. Η ενσωμάτωση της παρούσας οδηγίας δεν θίγει την ενσωμάτωση μελλοντικών πράξεων που περιέχουν διατάξεις σχετικά με τη διασυνοριακή επιβολή χρηματικών διοικητικών κυρώσεων και προστίμων.